Bruce Arena

**Bruce Arena** é un adestrador de fútbol estadounidense e ex xogador de fútbol nado en Brooklyn, Nova York. Está considerado como un dos mellores adestradores de Norte América. Actualmente adestra a Los Angeles Galaxy da Major League Soccer.

## Carreira como xogador
### Instituto e universidade
Comezou a xogar no instituto como defensa antes de ser porteiro. Mentres aínda cursaba no instituto chegou a xogar unha tempada co Hota S.C. da liga de fútbol da cidade de Nova York. Despois da súa graduación, xogou dos anos no equipo da universidade de Nassau. Tras isos dous anos foi tranferido ó equipo da Universidade Cornell.

### Profesional
Tras rematar a universidade, Arena foi seleccionado no draft da Liga de fútbol de Norte América polo New York Cosmos, pero pronto rescidiron o seu contrato. Pero foi fichado polo Tacoma Tides, sendo o segundo porteiro do equipo, á vez que xogaba para os Tides tamén adestraba ó equipo da Universidade de Puget Sound.
### Internacional
**Bruce** foi seleccionado coa selección dos Estados Unidos nun amigable contra Israel, entrando na segunda parte, o partido rematou con vitoria israelí por dous goles a cero. Tamén foi seleccionado para un partido contra Haití pero non contou con minutos.

## Carreira como adestrador
### Universidade
En 1978, comezou a súa carreira como adestrador, no equipo de fútbol da Universidade de Virxinia onde permaneceu durante dezaoito anos, gañando 5 campionatos.
### D.C. United
No ano 1996, deixou o equipo da Universidade de Virxinia e a Estados Unidos Sub-23 para adestrar o D.C. United na primeira tempada da historia da MLS. E no primeiro ano consegiu a primeira Copa MLS e o primeiro U.S. Open Cup da historia. Ó ano seguinte volveu gañar a Copa MLS co D.C. United e foi nomeado como o mellor adestrador da tempada. No ano 1998, Bruce consegiu levar ós *Black-and-red* á final da Liga de Campións da CONCACAF e ademais gañala.

### Selección nacional
Tomou o control da selección no ano 1998. O seu primeiro partido foi fronte Australia. O seu primeiro torneo foi a Copa Mundial de Fútbol de 1998.

No seu segundo mundial, Arena logrou a mellor clasificación da selección dos Estados Unidos perdendo nos cuartos de final fronte Alemaña, 1-0, con gol de Michael Ballack.

No mundial de 2006 en Alemaña, os Estados Unidos realizaron un pobre papel sendo eliminados na fase de grupos. Con tácticas moi cuestionábeis por parte de Arena. Tras este mundial a federación de fútbol dos Estados Unidos decidiu non prorrogarlle o contrato.

Bruce Arena é o técnico con máis vitorias internacionais coa selección dos Estados Unidos, e logrou o posto máis elevado na clasificación mundial da FIFA (4ª posición) da historia dos Estados Unidos.

### New York Red Bulls
Tras o seu paso pola selección dos Estados Unidos, o adestrador de Brooklyn asinou co conxunto New York Red Bulls. O seu primeiro partido foi un amigable fronte o F.C. Barcelona. Tras estes dous anos, as dúas partes decidiron, de mutuo acordo, romper o acordo que os unía.
### Los Angeles Galaxy
No ano 2008, Arena fichou polo conxunto anxelino. Los Angeles Galaxy viñan dunha moi mala racha na última tempada. Pero coa chegada do novo adestrador lograron ser o segundo mellor equipo de toda a MLS. No ano 2011, consegiu levar o seu equipo a gañar a MLS Supporters' Shield e a Copa MLS. ó ano seguinte volveu revalidar o seu último título.

## Estatísticas
## Títulos
### Club
;D.C. United
*MLS Cup (2): 1996, 1997
*MLS Supporters' Shield : 1997
*U.S. Open Cup : 1996
*Liga de Campións da CONCACAF: 1998
;Los Angeles Galaxy
*MLS Cup (3): 2011, 2012, 2014
*MLS Supporters' Shield (2): 2010, 2011
### Internacionais
*Copa de Ouro da CONCACAF (2): 2002, 2005
### Individual
*Adestrador do ano da MLS (3): 1997, 2009, 2011

## Notas